கேள்வி: ஊரி அணை என்பது என்ன?
பதில்: ஊரி அணை (''Uri Dam'') என்பது இந்தியா சம்மு காசுமீரின் பாரமுல்லா மாவட்டம் உள்ள ஊரி அருகே ஜீலம் ஆறு உள்ள 480 மெகாவாட் நீர் மின் ஆற்றல் நிலையமாகும். இது இந்தியா பாக்கித்தான் இடையிலான எல்லையான கட்டுப்பாட்டுக் கோட்டிற்கு மிக அருகில் அமைந்துள்ளது. இந்த நிலையம் பெரும்பாலும் 10 கிமீ சுரங்கப்பாதையுடன் ஒரு மலையின் கீழ் கட்டப்பட்டுள்ளது. சிந்து நீர் ஒப்பந்தம் சீலம் ஆற்றை ஒழுங்குபடுத்துவதற்கான பிரத்தியேக உரிமையை பாக்கிதானுக்கு வழங்குவதால், இது ஒரு பெரிய அணை இல்லாமல் தடுப்பணை வகையாகும். சூலை 4,2014 அன்று ஊரி I-இன் கீழ்நோக்கி அமைந்துள்ள 240 மெகாவாட் ஊரி-II மின் திட்டம் தொடங்கப்பட்டது.
கேள்வி: ஊரி அணை - கட்டுமானம் பற்றி நீங்கள் என்ன அறிந்துள்ளீர்கள்?
பதில்: ஊரி அணை திட்டம் 1989 அக்டோபரில் தேசிய நீர்மின் கழகத்தால் சுவீடன் சுகான்சுகா தலைமையிலான ''ஊரி குடிமையியல்'' என்ற ஐரோப்பியக் கூட்டமைப்புக்கு வழங்கப்பட்டது. இதில் சுவீடன் என். சி. சியும் ஏசியா பிரவுன் பொவெரி, இங்கிலாந்து குவேர்னர் போவிங் ஆகியவை அடங்கும். இதற்கு சுவிடன், இங்கிலாந்து அரசாங்கங்கள் ஓரளவு நிதியளித்தன. இதன் கட்டுமானப் பணியாளர்களில் சுமார் 200 பேர் வெளிநாட்டினரும் 4,000 பேர் இந்தியர்களும் ஆவர். இவர்களில் பலர் உள்ளூர்ப் பகுதிகளைச் சேர்ந்தவர்கள். இத்திட்டக் கட்டுமானப் பணி எல்லையைத் தாண்டிய தாக்குதல், சராரி சரீப் எரிப்பு, அசுரத்பால் ஆலய முற்றுகை தொடர்பான அமைதியின்மை ஆகியவற்றுடன் சேர்ந்து 18 மாதத் தாமதத்திற்குப் பின் நிறைவுற்றது. இத்திட்டத்திற்குச் சுமார் இந்திய ரூபாய் 33 பில்லியன் (சுமார் 450 மில்லியன் யூரோ அல்லது 660 மில்லியன் அமெரிக்க டாலர்) செலவிடப்பட்டது. இதன் பணிகள் 1997-இல் நிறைவடைந்தது.